text: Ægtepar kan vinde DM 
  26 april 2014 kl. 12.30
  Ægteparret Michael Ankerdal og Pia Burkal fra Bowlingklubben Trekanten KIF kan vinde guld i næste weekend.
  Ægteparret Michael Ankerdal og Pia Burkal kan i den kommende weekend begge blive mestre hos henholdsvis herrerne og damerne, når slutspillet om DM-guldet afvikles i Odense Bowlinghal.
  Bowling er deres lidenskab, og de er begge dygtige spillere. Og det er gået i arv:
  Deres søn Mathias er i år blevet Danmarksmester for puslinge.
  - Pia og Michael har været ? og er stadig ? meget stærke og betydningsfulde for vores hold. Og det er helt fantastisk, at de som ægtepar har mulighed for at komme hjem med en DM-titel i samme weekend - og så på hver deres hold. Det er vist sjældent, at noget sådant kan ske, siger Ole Stampe, formand for BK Trekanten KIF.
  